Eierhouers – blomme | Jacques van Zyl se blok?
← Epiphone – my skelmpie
Anja – Inentaksie →
Eierhouers – blomme
Ek deel graag met julle hoe ek die blomme en bye gemaak het van eierhouers. Vandag egter eers net die blomme.
Ek het begin om van ou linne 'n blomblaartjie te knip. Hierdie dien as "master" vir die ander. Hierna het ek 'n halfdosyn (6) karton eierhouertjie se ronding uitgenip. Gevolg deur ses snitte al met die rand om waar die blomblaartjies gaan inpas. Die ses snitte is een op elke plat kant van die eierhouertjie.
Hierna trek ek die 6 x 5 blomblaartjies op die linne af (5 blommetjies en 6 blaartjies per blom). Ek knip egter nog nie die blaartjies uit nie. Dit sal die verfwerk vergemaklik (dit was ma se slimheid). Die blomblaartjies is met DALA lapverf geverf. Ek het die lapverf met "extender" gemeg – dit het die verf gouer laat droogword ook.
Terwyl die blaartjies droograak, het ek die houertjie met groen en geel studentacryllics geverf. Hierdie het nie met water verdun nie aangesien die karton te weel sou deurskyn – meestal omdat die karton redelik donker is.
Knip die blomblaartjies uit en vou dit in die helfte, maar ook net by die basis van die blaatjie – nie die hele blaartjie nie. Anders gaan dit nie so mooi vertoon nie. Die sukses van die blaartjie is daarin dat die materiaal wat ek gebruik van nature redelik stewig is – met die verf het dit lekker vorm gehou.
Gly die blaartjie se basis in die gleufies in en lym dit in die binnekant in posisie. Lym nou 'n toutjie in die binnekant vas en daarsy!